ትከሻ አጉባጩ የዋጋ ንረት
ሸማቹ ማህበረሰብ ላይ በየቀኑ ዋጋ ካልጨመሩ ምድርና ሰማይ ይገለባበጣል የሚባልላቸውና በኢ-ሰላማዊ ወቅት ድሃውን ኅብረተሰብ የሚበዘብዙ አካላት ዛሬም የብዝበዛ ጦራቸውን ሰብቀዋል። በከተማ ደረጃም ሆነ በክልል በሚፈጠር ግጭት ምክንያት ድሃው የኅብረተሰብ ክፍል በግብይት ምክንያት እየተጎዳ ይገኛል። ከድምፃዊ ሃጫሉ ሁንዴሳ ድንገተኛ ግድያ ጋር ተያይዞ በተፈጠረ አለመረጋጋት፣ እጥረት ተፈጥሮ ነው በሚል ሰበብ በሽንኩርት (ቀይና ነጭ)፣ ቲማቲም፣ ቃሪያ፣ ድንች፣ የጎመን ዓይነቶችና ሌሎች ፍራፍሬዎችም ላይ የተደረገው ጭማሪ ዜጎችን ለተጨማሪ ወጪ ከመዳረጉ ባሻገር፤ መደበኛ አኗኗራቸው ላይም ተጽእኖ መፍጠሩ ተሰምቷል። በአዲስ አበባ ያነጋገርናቸው አንዳንድ ነዋሪዎች ለምግብ ፍጆታ የሚውሉ የአትክልት ዋጋ በእጅጉ ማደጉ ከሌሎች ወጪዎች ጋር ተዳምሮ ቤተሰብን ለማስተዳደር መቸገራቸውን ይናገራሉ። በአትክልት የዋጋ ንረት
ሕይወታቸው ላይ ጫና
ካሳረፈባቸው የአዲስ አበባ
ኗሪዎች መካከል ወይዘሮ
ትርንጉ ጉታ አንዷ
ናቸው። በአዲስ አበባ
ከተማ አራዳ ክፍለ
ከተማ ውስጥ የሚኖሩት
ወይዘሮ ትርንጎ ለበርካታ ዓመታት
የመስተንግዶ ሥራ በመስራት
ቤተሰቦቻቸውን ሲያስተዳድሩ ከርመዋል።
ከቅርብ ጊዜያት ወዲህ
ግን «የኑሮ መወደድ
ከአቅሜ በላይ ሆኖ
እያንገዳገደኝ ነው» ይላሉ
ሰሞነኛውን የአትክልት ዋጋ
ንረት እንደ አብነት
በማንሳት። ወይዘሮ ትርንጎ የሦስት ልጆች እናት ሲሆኑ ሁሉም ልጆቻቸው በትምህርት ላይ ናቸው። የሚያሳድጓቸውም ያለ አባት ነው። አሁን ላይ በየጊዜው የሚጨምረውን የኑሮ ውድነት መቋቋም ባለመቻላቸው መጪው ጊዜ ፈተና ሆኖባቸዋል። የችግሩ ገፈት ቀማሽ የሆኑት ወይዘሮ ትርንጎ፤«ኅብረተሰቡ በመጀመሪያ ደረጃ ምርጫው ከሚያደርጋቸውና ለምግብነት የሚጠቀማቸው የአትክልት ምርቶች ዋጋው በከፍተኛ ደረጃ እየጨመረ በመምጣቱ በተለይ በዝቅተኛ ደረጃ ላይ ላለነው የኅብረተሰብ ክፍሎች አትክልት ገዝቶ ለመብላት ፈተና ሆኖብናል» ይላሉ። አሁናዊው ሁኔታ መጪውን
ጊዜ ይበልጥ እንዲፈሩት
ያደረገው ወይዘሮ ትርንጎ፤
በኑሮ ውድነቱ ተስፋቸው
ከዕለት ወደ ዕለት
እንዲሟጠጥ ተጨማሪ ምክንያት
የሆናቸው ደግሞ እርሳቸውን
ለመሰሉ ከኑሮ ጋር
እልህ አስጨራሽ ግብግብ
ለገጠሙ ሰዎች በፖለቲካ
ልሂቃን ዘንድ ብዙም
ትኩረት እየተሰጠ አለመሆኑ
ጭምር ነው። እንደ ወይዘሮ ትርንጎ ገለጻ፤ ጉዳዩ ከፍ ሲልም፤ የብሔር ጉዳይን እያራገቡ የራሳቸውን ሥልጣን ለማመቻቸት የድሃውን ጉዳይ ልብ ያላሉትንም ትዝብት ላይ ጥሏቸዋል። በመሆኑም ፖለቲከኞች የራሳቸውን ጉዳይ ከማስፈፀም ወጥተው ውስጥን የሚነካና ስለኑሮ ጉዳይ ትኩረት የሚሰጥ አጀንዳ ቀርጸው ከመንግሥት ጋር መስራት ይጠበቅባቸዋል። ከወይዘሮ ትርንጎ ሀሳብ ጋር በሚስማማ መልኩ አስተያየት የሰጡት ሌላኛው የመዲናዋ ነዋሪ አቶ ተስፋዬ ጸጋዬ፤ አጠቃላይ የኑሮ ውድነት ከዕለት ወደ ዕለት እየተባባሰ መምጣቱን በከፍተኛ ምሬት ይናገራሉ። ቀደም ሲል ከነበረው አመጋገብ በጥራትና በመጠን ባነሰ ሁኔታ ለመመገብ መገደዳቸውንና የኑሮ ውድነቱ ከመሻል ይልቅ በየጊዜው እየናረ መምጣቱን በመግለጽ ከፍተኛ ችግር ውስጥ መግባታቸውንም ገልጸዋል። በቅርቡ በአትክልት ምርቶች
ላይ የታየው የዋጋ
ጭማሪ በአብዛኛው ከእጥፍ
በላይ መሆኑን የሚናገሩት
አቶ ተስፋዬ፤ በጃንሜዳ
አትክልት ተራ አንድ
ኪሎ ከ20 ብር
በታች ይሸጥ የነበረው
ቀይ ሽንኩርት በአሁኑ
ወቅት እስከ አርባ
ብር እየተሸጠ መሆኑን፤
እስከ አስር ብር
ይሸጥ የነበረው ቲማቲም
አሁን ላይ ከ20
እስከ 25 ብር
እየተሸጠ እንደሚገኝ ለአብነት
ጠቅሰዋል። ዋጋ መጨመሩ
ብቻ ሳይሆን አንዳንድ
ምርቶችን ከአምስት ኪሎ በታች
መግዛት ስለማይቻል ችግሩን
አግዝፎታልም ይላሉ። በግብይቱ
አቅም ያላቸው ያሻቸውን
ቢገዙም ድሃው የኅብረተሰብ
ክፍል ግን «በእንቅርት
ላይ ጆሮ ደግፍ»
ስለሆነበት ከአቅም በላይ
በሆነ ችግር ከገበያው
ተሰውሯል። » ይላሉ። በአትክልት ንግድ ላይ የተሰማሩት አቶ ተረፈ ሰለሞን በበኩላቸው፤ የዋጋ ግሽበትን ተከትሎ የተከሰተው የኑሮ ውድነቱ እንዳለ በማመን፤ በዚህም ሁሉም ባይሆኑም አንዳንድ ነጋዴዎች በአገሪቷ የተከሰተውን አለመረጋጋት እንደ መልካም አጋጣሚ በመጠቀም የማይፈታ ችግር እስከሚመስል ዋጋ በመጨመር ይበልጡንም በየጊዜው የኑሮ ውድነቱ እንዲባባስ ማድረጋቸውን ይናገራሉ። ቢሆንም በታማኝነት ያለዋጋ ጭማሪ የሚሰሩ ነጋዴዎች እንዳሉም ጠቁመዋል። አንዳንድ ስግብግብ ነጋዴዎች አላግባብ የዋጋ ጭማሪ ማድረግን እንዲያቆሙና መንግሥትም ጉዳዩን በትኩረት ሊመለከተው እንደሚገባም አስገንዝበዋል። አዲስ
ዘመን ጋዜጣ በአትክልትና
ፍራፍሬ ላይ የዋጋ
ጭማሪ መታየቱን አስመልክቶ
«ምን እየተሰራ ነው?»
የሚለውን ለማጣራት የአዲስ
አበባ ከተማ አስተዳደር
ንግድና ኢንዱስትሪ ልማት
ቢሮ ኃላፊ ጋር
በተደጋጋሚ ቢደውልም ስልካቸውን
ባለማንሳታቸው ምላሽ ማግኘት
አልተቻለም።አዲስ ዘመን ሀምሌ 14፣ 2012  በአዲሱ ገረመው